钦定古今图书集成/理学汇编/学行典/第106卷 > 朱子全书 > 《答林择之》
## 钦定古今图书集成/理学汇编/学行典/第106卷 > 朱子全书 > 《答林择之》

“大抵好高欲速学者之通患，而为此说者，立论高而
用功省，适有以投其隙。是以闻其说者，欣然从之，唯
恐不及，往往遗弃事物，脱略章句，而相与驰逐于虚
旷冥汉之中。其实学《禅》之不至者，而自托于吾学以
少避其名耳。道学不明，变怪百出，以欺世眩俗，后生
之有志者为所引取，陷于邪妄而不自知，深可悼惧
也。”择之既从其招致，要当有以开之，使决然无惑于
彼，乃为不负其相向之意。然择之向来亦颇有好奇
自是之弊，今更当虚心下意，向平实处加潜翫浸灌
之功，不令小有自主张之意，则自益益人之功，庶乎
其两进矣。